section_heading: Šume dalmatinskog crnog bora i šume hrasta crnike i crnog graba (hemimediteranska zona)
paragraph_text: U graničnom pojasu crnoborovih šuma prema crnikovim šumama, na vapnenoj podlozi rastu šume dalmatinskog crnog bora s crnikom. Uz crni bor, u ovim šumama rastu i borovica (Juniperus oxycedrus), oštrolisna šparoga (Asparagus acutifolius), bušin (Cistus incanus), ljekovita kadulja (Salvia officinalis), dalmatinska žutilovka (Genista dalmatica) i dr.